ரெட்ரோ

ரெட்ரோ (Retro) என்பது இந்தியத் தமிழ்த் திரைப்படமாகும். இது சூர்யா நடிக்கும் 44-ஆவது திரைப்படமாகும். இப்படம் 2025 மே 1 அன்று திரையரங்குகளில் வெளியானது. ரெட்ரோ நேர்மறையான விமர்சனங்களைப் பெற்று வணிக ரீதியாக வெற்றி பெற்றது. இது 235 கோடிகளுக்கு மேல் வசூலித்தது.

 கதைச் சுருக்கம் 
1960களில் தூத்துக்குடியில், கொள்ளைக்காரன் திலகனின் மனைவி சந்தியா, வயிற்றில் ஈட்டி வடிவ வடு கொண்ட அனாதைக் குழந்தையை "பாரி" என்று பெயரிட்டுத் தத்தெடுக்கிறாள். சந்தியாவின் மரணத்திற்குப் பிறகு, திலகனைக் காப்பாற்றி அவரது மரியாதையைப் பெறுகிறான் பாரி. கால்நடை மருத்துவர் ருக்மிணியை காதலித்து திருமணம் செய்ய முடிவெடுக்கிறான். திருமணத்தின்போது குற்ற வாழ்க்கையை விடுவதாக அறிவிக்கும் பாரி, "கோல்ட் ஃபிஷ்" என்ற ஆயுத வர்த்தகத்தை சீர்குலைத்ததாக திலகனால் குற்றஞ்சாட்டப்படுகிறான். திலகனுடனான மோதலில் பாரி சிறையில் அடைக்கப்படுகிறான்.

பல ஆண்டுகளுக்குப் பிறகு, அந்தமான் தீவுகளில் இருக்கும் ருக்மிணியை மீண்டும் அடைய, நகைச்சுவை சிகிச்சையாளராக மாறுவேடமிடுகிறான். தீவை ஆளும் கொடுங்கோலன் மில்டனின் மகன் ருக்மிணியை தொந்தரவு செய்கிறான். மில்டனின் ஆட்களால் பாரியின் உண்மை அடையாளம் அம்பலமாகிறது.

பாரி தனது உண்மையான வரலாற்றை அறிகிறான். பாரியின் பெற்றோர்கள் இட்ட பெயர் ஜடாமுனி, அவனது தந்தை பசுபதி, தாய் பல்லவி. தீவின் கொடூர ஆட்சியாளர் ராஜவேலை அவன் எதிர்கொள்ள வேண்டியிருக்கிறது. திலகன், மைக்கேல் மற்றும் அவர்களது கூட்டாளிகள் பாரியைத் தேடி வருகின்றனர். பாரியின் கதை, கோல்ட் ஃபிஷின் மர்மம், மற்றும் அந்தமான் தீவின் எதிர்காலம் ஆகியவை பிற்பாதி கதை.

 நடிகர்கள் 

 பாடல்கள் 
சந்தோஷ் நாராயணன் இசையமைப்பும் பின்னணி இசையும் செய்துள்ளார். சூரியாவுடன் முதல் முறை பணிபுரிகிறார். கார்த்திக் சுப்புராஜுடன் எட்டாவது முறை இணைகிறார். "கனிமா" பாடல் மிகவும் வரவேற்பு பெற்றது. அந்தப் பாடலில் வரும் ஒரு சிறிய துணுக்கிற்கு பல பிரபலங்கள் நடனம் ஆடி சிறிய நிகழ்படங்களை வெளியிட்டதால், பாடல் மிகவும் பிரலமானது.

 வெளியீடு 
 திரையரங்கம் 
2025 மே 1 மே நாளன்று வெளியிடப்பட்டது. 

வீட்டு ஊடகம்
இணைய பாய்வு உரிமத்தை தமிழ், தெலுங்கு, மலையாளம், கன்னடம் ஆகிய மொழிகளுக்கு நெட்ஃபிளிக்சு  ரூபாய்க்கு வாங்கியுள்ளது. இந்தி உரிமத்தை  ரூபாய்க்கு விற்பனை செய்யப்பட்டுள்ளது. செயற்கைகோள் உரிமத்தை சன் தொலைக்காட்சி நிறுவனம் வாங்கியுள்ளது.

 வரவேற்பு 
"சூர்யாவின் சமீபத்திய படங்களுடன் ஒப்பிடுகையில், இப்படம் 'much better' என்ற வகையிலும், சூர்யாவின் நடிப்பும் உழைப்பும் படத்திற்கு மிகப் பெரிய பலம் என்பதாலும், 'ரெட்ரோ'அவருக்கு ஒரு 'கம் பாக் என்று உறுதியாக சொல்லலாம்" என்று கல்கி இதழ் விமர்சனம் எழுதினர். "கங்குவாவின் தோல்விக்குப் பின், சூர்யாவுக்கு நல்ல படம் அமைய வேண்டும் என அவரின் ரசிகர்கள் காத்திருந்தனர். ஆனால், இதுவும் கலவையான எண்ணங்கள் கொண்ட படமாகவே உருவாகியிருக்கிறது" என்று தினமணியில் விமர்சனம் எழுதினர்.  தினமலர் நாளிதழ் "ரெட்ரோ - முதல் பாதி மெட்ரோ; இரண்டாம் பாதி எலக்ட்ரிக் டிரெய்ன்" என்று கூறி  அளவீட்டை வழங்கினர்.

 குறிப்புகள் 

 மேற்கோள்கள் 

 வெளியிணைப்புகள் 



பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:ஜெயராம் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சிரேயா சரன் நடித்த திரைப்படங்கள்